
PRILOG C — Uputstva za podnosioce prijava

Prateće uputstvo uz Prilog A — narativni obrazac i Prilog B — budžet

Objavljene smjernice poziva čitajte zajedno sa ovim uputstvima. U slučaju razlika, prednost imaju odobrene smjernice poziva i ugovor o dodjeli granta. Ovaj dokument sa uputstvima ne podnosite kao prijavu.

1. Prije početka
· Provjerite pravni status, registrovano sjedište u regionu WB6, neprofitni karakter, relevantno iskustvo u oblasti slobode izražavanja i/ili zagovaranja i sposobnost upravljanja projektom. Supodnosioci prijave moraju ispunjavati iste kriterijume prihvatljivosti.
· Odobrenim projektnim okvirom predviđeno je 10.000–20.000 EUR po grantu, bez obaveznog sufinansiranja, uz sprovođenje aktivnosti u regionu WB6. Maksimalno trajanje: 10 mjeseci.

Prihvatljive su sljedeće vrste aktivnosti:
· Kampanje zagovaranja i podizanja svijesti.
· Istraživanja javnih politika i preporuke.
· Produkcija medijskog sadržaja koji se odnosi na slobodu medija, slobodu izražavanja i profesionalno novinarstvo.
· Kampanje zagovaranja slobode izražavanja.
· Konsultacije, okrugli stolovi i sastanci sa lokalnim zainteresovanim stranama.
· Dijalog o javnim politikama sa zainteresovanim stranama, uključujući javne funkcionere, stručnjake, medije i druge relevantne aktere.

Obuke, prikupljanje dokaza, istraživanje, aktivnosti usmjerene ka javnosti, prevođenje, širenje informacija i slične prateće aktivnosti mogu biti uključene kada su neposredno neophodne za prihvatljivu aktivnost i srazmjerne njenim ciljevima; njima se ne proširuje unaprijed utvrđena lista prihvatljivih vrsta aktivnosti. Aktivnosti moraju imati plan sprovođenja, osoblje, budžet, pokazatelje za praćenje i mjere za obezbjeđivanje vidljivosti EU.

Sljedeće vrste aktivnosti nijesu prihvatljive:
· aktivnosti koje se isključivo ili pretežno odnose na pojedinačna sponzorstva za učešće na radionicama, seminarima, konferencijama i kongresima;
· aktivnosti koje se isključivo ili pretežno odnose na pojedinačne stipendije za studije ili kurseve obuke;
· aktivnosti i mjere koje mogu dovesti do kršenja ljudskih prava u partnerskim zemljama ili izazvati značajne štetne posljedice po životnu sredinu ili klimu;
· aktivnosti čiji su pretežni cilj dobrotvorne donacije i sticanje profita;
· aktivnosti koje se već finansiraju iz drugih programa Zajednice i koje su preduzete prije datuma potpisivanja ugovora.



2. Popunjavanje Priloga A — narativnog obrasca

Odjeljak 1: Identifikacioni podaci

Registrovani nazivi moraju u potpunosti odgovarati dokazima o registraciji. Provjerite da li su iznos granta i trajanje usklađeni sa budžetom i vremenskim rasporedom.

Odjeljak 2: Sažetak

Dajte sažet pregled problema u oblasti slobode izražavanja, planiranog odgovora, osoba koje će biti obuhvaćene i očekivane promjene.

Odjeljak 3: Relevantnost

Koristite vjerodostojne lokalne dokaze; opišite pogođene grupe, postojeće nedostatke i razloge zbog kojih je vaš projekat potreban.

Odjeljak 4: Rezultati

Razlikujte aktivnosti (šta radite), neposredne rezultate (šta isporučujete) i ishode (šta se mijenja). Uključite početne vrijednosti, brojčano izražene ciljne vrijednosti i izvore provjere.

Odjeljak 5: Plan rada

Za svaku aktivnost navedite odgovarajuću kategoriju prihvatljivih aktivnosti, realno planirani 
mjesec sprovođenja, odgovornu osobu i neposredni rezultat.

Odjeljak 6: Kapaciteti

Predstavite prethodni relevantni rad i finansijske i upravljačke kapacitete; navedite uloge glavnog podnosioca i supodnosilaca prijave.

Odjeljak 7: Inkluzivnost i rizici

Objasnite kako ćete obezbijediti suštinsku pristupačnost za ranjive grupe, uzeti u obzir rodne aspekte i primijeniti konkretne mjere za ublažavanje rizika.

Odjeljak 8: Uticaj i održivost

Navedite zainteresovane strane i građane obuhvaćene projektom na način koji se može provjeriti i objasnite nastavak aktivnosti ili korišćenje rezultata nakon završetka finansiranja.

Odjeljak 9: Vidljivost

Opišite praktične mjere za obezbjeđivanje vidljivosti EU; primijenite konačna pravila vizuelnog identiteta koja dostavi konzorcijum.
Odjeljak 10: Budžet i izjave

Objasnite značajne troškove, obrazložite cijene i potpišite izjave; nemojte tražiti druga sredstva za finansiranje istih troškova.


3. Popunjavanje Priloga B — Excel budžeta

· Otvorite list „Budžet“. U svaki red unesite jednu stavku troška; odaberite odgovarajuću kategoriju i opišite vezu sa aktivnošću.
· Unesite jedinicu mjere, količinu, jediničnu cijenu (EUR) i broj perioda. Ukupni iznos obračunava se kao količina × jedinična cijena × broj perioda. Ne mijenjajte sadržaj ćelija sa formulama.
· Koristite list „Napomene uz budžet“ za obrazloženje cijena, pretpostavki za nabavke, raspodjele troškova i obračuna. Troškovi moraju biti razumni, neophodni i potkrijepljeni dokumentacijom.
· List „Pregled“ objedinjuje kategorije i prikazuje iznos granta i podatak o tome da li je u rasponu od 10.000 do 20.000 EUR. Provjerite da li ukupni iznosi odgovaraju iznosima u Prilogu A.

Sufinansiranje nije obavezno. Ne unosite neprihvatljive, duplirane ili nedokumentovane troškove. Konačnim pozivom moraju se detaljno definisati prihvatljivost troškova i postupanje u vezi sa porezima, opremom i nabavkama.


4. Provjera kvaliteta prije podnošenja
· Ciljevi, pokazatelji, aktivnosti, plan rada i budžet međusobno su usklađeni.
· Svaki značajan trošak povezan je sa odgovarajućom aktivnošću i ima obrazloženje.
· Dokumentacija o pravnom statusu i obavezni prilozi su kompletni.
· Traženi iznos granta je u objavljenim granicama; period sprovođenja ispunjava konačna pravila poziva.
· Datoteke su jasno imenovane i podnijete do tačno određenog roka, prema vremenskoj zoni navedenoj u pozivu.

5. Kako će se ocjenjivati prijedlozi

Predviđeni su administrativna provjera i provjera prihvatljivosti, tehnički predodabir i konačno ocjenjivanje. 
Sedam objavljenih kriterijuma ukupno nosi 100 bodova: 
· relevantnost 30; 
· djelotvornost/izvodljivost 20; 
· finansijski/operativni kapaciteti 20; 
· uticaj/zainteresovane strane 10; 
· inkluzivnost/rodni aspekti 5; 
· održivost 5; 
· budžet/troškovna efikasnost 10. 

Projektnim okvirom predviđen je okvirni rok od 15 dana za podnošenje prigovora; postupak mora biti naveden u konačnom pozivu.

